CELEX: 32016D1988
Language: lt
Date: 1478563200000
Title: 2016 m. lapkričio 8 d. Tarybos įgyvendinimo sprendimas (ES) 2016/1988, kuriuo iš dalies keičiamas Įgyvendinimo sprendimas 2013/678/ES, kuriuo Italijos Respublikai leidžiama toliau taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio

15.11.2016   
            
            
               LT
            
            
               Europos Sąjungos oficialusis leidinys
            
            
               L 306/11
            
         TARYBOS ĮGYVENDINIMO SPRENDIMAS (ES) 2016/1988
   2016 m. lapkričio 8 d.
   kuriuo iš dalies keičiamas Įgyvendinimo sprendimas 2013/678/ES, kuriuo Italijos Respublikai leidžiama toliau taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 395 straipsnį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Tarybos sprendimu 2008/737/EB (2) Italijai iki 2010 m. gruodžio 31 d. buvo leista taikyti nukrypti leidžiančią priemonę ir nuo pridėtinės vertės mokesčio (toliau – PVM) atleisti apmokestinamuosius asmenis, kurių metinė apyvarta neviršija 30 000 EUR (toliau – nukrypti leidžianti priemonė). Nukrypti leidžiančios priemonės taikymas buvo atitinkamai pratęstas Tarybos įgyvendinimo sprendimu 2010/688/ES (3) iki 2013 m. gruodžio 31 d. ir Tarybos įgyvendinimo sprendimu 2013/678/ES (4) iki 2016 m. gruodžio 31 d., kuriuo papildomai leista metinei apyvartai taikomą atleidimo nuo PVM ribą padidinti iki 65 000 EUR;
            
         
               (2)
            
            
               laišku, kurį Komisija užregistravo 2016 m. balandžio 5 d., Italija paprašė leidimo pratęsti nukrypti leidžiančios priemonės taikymą;
            
         
               (3)
            
            
               remdamasi Direktyvos 2006/112/EB 395 straipsnio 2 dalies antra pastraipa, 2016 m. birželio 21 d. laišku Komisija pranešė kitoms valstybėms narėms apie Italijos prašymą. 2016 m. birželio 22 d. laišku Komisija pranešė Italijai, kad turi visą prašymui apsvarstyti būtiną informaciją;
            
         
               (4)
            
            
               pagal Direktyvos 2006/112/EB 285 straipsnį valstybės narės, kurios nepasinaudojo Antrosios Tarybos direktyvos 67/228/EEB (5) 14 straipsniu, gali atleisti nuo mokesčio apmokestinamuosius asmenis, kurių metinė apyvarta neviršija 5 000 EUR. Italijai taikant šią nukrypti leidžiančią priemonę nuo 285 straipsnio nukrypstama tik tada, kai metinės apyvartos riba viršija 5 000 EUR;
            
         
               (5)
            
            
               nukrypti leidžianti priemonė atitinka 2008 m. birželio 25 d. Komisijos komunikato „Visų pirma galvokime apie mažuosius“. Europos iniciatyva „Small Business Act“ tikslus;
            
         
               (6)
            
            
               kadangi dėl nukrypti leidžiančios priemonės sumažėjo mažesniųjų įmonių, kurios nepasirinko taikyti įprastines PVM procedūras pagal Direktyvos 2006/112/EB 290 straipsnį, PVM prievolių apimtis, Italijai turėtų būti leista toliau taikyti nukrypti leidžiančią priemonę tolesnį ribotą laikotarpį. Apmokestinamieji asmenys toliau turėtų turėti galimybę rinktis įprastines PVM procedūras;
            
         
               (7)
            
            
               nukrypti leidžianti priemonė turėtų būti taikoma ribotą laikotarpį, kad būtų galima įvertinti, ar ji tebėra tinkama ir veiksminga. Be to, Direktyvos 2006/112/EB 281–294 straipsniai dėl specialios mažosioms įmonėms skirtos schemos yra peržiūrimi. Todėl nukrypti leidžiančiai priemonei taip pat turi būti numatyta laikino galiojimo sąlyga;
            
         
               (8)
            
            
               remiantis Italijos pateikta informacija, nukrypti leidžianti priemonė turės nedidelį poveikį bendrai galutinio vartojimo etape surenkamų mokesčių pajamų sumai;
            
         
               (9)
            
            
               nukrypti leidžianti priemonė neturi poveikio Sąjungos nuosaviems ištekliams, gaunamiems iš PMV;
            
         
               (10)
            
            
               todėl Įgyvendinimo sprendimas 2013/678/ES turėtų būti iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2013/678/ES 2 straipsnis pakeičiamas taip:
   
      „2 straipsnis
      Šis sprendimas įsigalioja pranešimo apie jį dieną.
      Šis sprendimas taikomas iki ankstesnės iš šių datų: direktyvos, kuria iš dalies keičiami Direktyvos 2006/112/EB 281–294 straipsniai dėl specialios smulkaus verslo įmonėms skirtos schemos, įsigaliojimo dienos arba iki 2019 m. gruodžio 31 d.“
   
   2 straipsnis
   Šis sprendimas skirtas Italijos Respublikai.
   
      Priimta Briuselyje 2016 m. lapkričio 8 d.
      
         
            Tarybos vardu
         
         
            Pirmininkas
         
         P. KAŽIMÍR
      
   
   
      (1)  OL L 347, 2006 12 11, p. 1.
   
      (2)  2008 m. rugsėjo 15 d. Tarybos sprendimas 2008/737/EB, kuriuo Italijos Respublikai leidžiama taikyti priemonę, nukrypstančią nuo Direktyvos 2006/112/EB dėl pridėtinės vertės mokesčio bendros sistemos 285 straipsnio (OL L 249, 2008 9 18, p. 13).
   
      (3)  2010 m. spalio 15 d. Tarybos įgyvendinimo sprendimas 2010/688/ES, kuriuo Italijos Respublikai leidžiama toliau taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio (OL L 294, 2010 11 12, p. 12).
   
      (4)  2013 m. lapkričio 15 d. Tarybos įgyvendinimo sprendimas 2013/678/ES, kuriuo Italijos Respublikai leidžiama toliau taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio (OL L 316, 2013 11 27, p. 35).
   
      (5)  1967 m. balandžio 11 d. Antroji Tarybos direktyva 67/228/EEB dėl valstybių narių teisės aktų, susijusių su apyvartos mokesčiais ir pridėtinės vertės mokesčio bendros sistemos taikymo struktūra bei procedūromis, derinimo (OL 71, 1967 4 14, p. 1303).